ବିପଦ ସଙ୍କୁଳ ଅବସ୍ଥାରେ ବସ୍ ଛାତ ଉପରେ ଯାତ୍ରୀ\nଅତାବିରା,୧୫।୧୦(ଡି.ଏନ.ଏ.): ଦଶହରା ପର୍ବ ପର୍ବାଣୀ ପାଇଁ ରାସ୍ତା, ଘାଟ, ବସ, ଟ୍ରେକର ଗୁଡିକରେ ଯାତ୍ରୀଙ୍କ ନାହିଁ ନ ଥିବାର ଭିଡ ଦେଖିବାକୁ ମିଳୁଛି । ବିଭିନ୍ନ ବସଷ୍ଟାଣ୍ଡ, ଛକ ଗୁଡିକରେ ବସ, ଟ୍ରେକର ଡ୍ରାଇଭର, କଣ୍ଟ୍ରାକ୍ଟରମାନେ ଓଭର ଲୋଡରେ ଯାତ୍ରୀମାନଙ୍କୁ ବସାଇ ନେଉଛନ୍ତି ।\nବିପଦ ସଙ୍କୁଳ ଅବସ୍ଥାରେ ବସ୍ ଛାତ ଉପରେ ଯାତ୍ରୀ\t October 15th, 15:55 PM October 15th, 15:56 PM\nଅତାବିରା,୧୫।୧୦(ଡି.ଏନ.ଏ.): ଦଶହରା ପର୍ବ ପର୍ବାଣୀ ପାଇଁ ରାସ୍ତା, ଘାଟ, ବସ, ଟ୍ରେକର ଗୁଡିକରେ ଯାତ୍ରୀଙ୍କ ନାହିଁ ନ ଥିବାର ଭିଡ ଦେଖିବାକୁ ମିଳୁଛି । ବିଭିନ୍ନ ବସଷ୍ଟାଣ୍ଡ, ଛକ ଗୁଡିକରେ ବସ, ଟ୍ରେକର ଡ୍ରାଇଭର, କଣ୍ଟ୍ରାକ୍ଟରମାନେ ଓଭର ଲୋଡରେ ଯାତ୍ରୀମାନଙ୍କୁ ବସାଇ ନେଉଛନ୍ତି । ବସ୍ ଛାତ ଉପରେ ବିପଦ ସଙ୍କୁଳ ଅବସ୍ଥାରେ ଯାତ୍ରୀମାନେ ଯାତ୍ରା କରୁଛନ୍ତି। ଯାତ୍ରୀମାନଙ୍କ ସଚେତନତା ଅଭାବ ଯୋଗୁ ବିପଦ ସଙ୍କୁଳିତ ଅବସ୍ଥାରେ ବସ୍ ଛାତ ଉପରେ ବସି ସତେ ଯେପରି ମୃତ୍ୟୁକୁ ଆମନ୍ତ୍ରଣ କରୁଥିବା ଭଳି ମନେ ହେଉଛି । ବିଭିନ୍ନ ବସ୍ର ଛାତ ଉପରେ ଯାତ୍ରୀ ବସି ଯାଉଥିଲେ ମଧ୍ୟ ନାଁ ଏଥିପ୍ରତି ପୋଲିସ କି ଆରଡିଓ ବିଭାଗର ଦୃଷ୍ଟି ପଡୁଛି । ନିର୍ଭିକ ଭାବରେ ବସ ଚାଳକମାନେ ଓଭରଲୋଡ କରି ଯାତ୍ରୀମାନଙ୍କୁ ନେଉଛନ୍ତି । ଯଦି କେତେବେଳେ ସଡକ ଦୁର୍ଘଟଣା ଘଟି ଧନଜୀବନ ନଷ୍ଟ ହୋଇଯାଉଛି । ପୋଲିସ ଓ ଆରଟିଓ ବିଭାଗର ଚେତା ପସୁଛି । ଦଶହରା ପାର୍ବଣ ଯୋଗୁ ଝିଅ ବୋହୁମାନେ ନିଜ ଶାଶୁ ଘରୁ ବାପ ଘରକୁ ଯିବା ଆସିବା କରିବା ସହିତ ଦଶହରା ଦୁର୍ଗାପୂଜା ପାଇଁ ଯାତ୍ରୀଙ୍କ ଭିଡ ହେଉଛି । ଏଥିରେ ବିଭିନ୍ନ ଯାନବାହାନ ମାଲିକ ଓଭରଲୋଡ ଯାତ୍ରୀ ନେଇ ମାଲାମାଲ ହେଉଛନ୍ତି । ଗୋଟିଏ ଛକରୁ ଆଉ ଗୋଟିଏ ଛକ ନିକଟରେ ବସ, ଟ୍ରେକର ଗୁଡିକରେ ଓହ୍ଲାଇଲେ ୧୦ ଟଙ୍କା ପର୍ଯ୍ୟନ୍ତ ନେଉଛନ୍ତି । ବିନା ରସିଦରେ କଣ୍ଟ୍ରାକ୍ଟରମାନେ ଯାତ୍ରୀଙ୍କୁ ଠକେଇ କରୁଥିବା ଅଞ୍ଚଳରେ ଚାଲିଛି ଚର୍ଚ୍ଚା । ଏଥିପ୍ରତି ପ୍ରଶାସନ ଦୃଷ୍ଟିଦେଇ ବିହିତ ପଦକ୍ଷେପ ନେବାକୁ ସାଧାରଣରେ ଦାବି ହେଉଛି ।
